EkBass/fiwiki-20250220-pages-articles huggingface dataset:
Bojan Šaranov

Bojan Šaranov (s. 22. lokakuuta 1987) on serbialainen jalkapalloilija, pelipaikaltaan maalivahti. Hän edustaa FK Zemunia. Šaranov on pelannut yhden ottelun Serbian jalkapallomaajoukkueessa. == Aiheesta muualla == * Luokka:Serbialaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Kirjailijain kustannusliike

Kirjailijain kustannusliike oli Erkki Valan perustama ja johtama kirjankustantamo, joka toimi 1935–1941.Människor och minnen, Yle Areena Vala toimi ensin Pentti Haanpään kustannustoimittajana WSOY:llä ja sittemmin myös kustantajana oman kustantamonsa kautta.Vala kertoo Haanpäästä, Yle, Elävä arkisto Hän julkaisi Haanpään Isännät ja isäntien varjot 1935. Hän julkaisi myös Arvo Turtiaisen monet kustantamot kiertäneen esikoisteoksen Muutos (1936). Samoin kävi Turtiaisen toisen runokokoelma Tie pilven alta, joka kiersi ensin muilla kustantajilla, ja lopulta Vala julkaisi sen 1939. Upton Sinclairin teoksen Taistelu Madridista suomensi Valan veli Niilo Wadenström. ==Julkaisut== * Pentti Haanpää, Isännät ja isäntien varjot, 1935 * Martti Laine (Larni), Kuilu, 1937 * Jaroslav Hašek, Kunnon sotamies Shvejkin seikkailut maailmansodassa, 1935 * Viljo Kajava, Rakentajat, 1935 * Upton Sinclair, Taistelu Madridista, 1935 * Mihail Šolohov : Aron raivaajat, romaani. Kirjailijain kustannusliike, 1938 * Arvo Turtiainen, Tie pilven alta, 1939 * Matti Lahdenmäki Armoton elämä : kertomus, 1939 ==Lähteet== ==Kirjallisuutta== * Erkki Vala, Kirjankustantajan muistelmia 1930-luvulta : Kirjailijain kustannusliike. Julkaisussa Kiila 30 : Kiilan albumi 1966 ; toim. Kai Linnilä s. 59-64 Luokka:Entiset suomalaiset kirjankustantamot
Brilliance China Automotive

Brilliance China Automotive (täydellisemmin Brilliance China Automotive Holdings Limited; ) on vuonna 1992 perustettu kiinalainen autoteollisuuden holdingyhtiö. Se valmistaa ja myy tytäryritystensä kautta minibusseja ja autonosia (tytäryritys Shenyang Brilliance JinBei Automobile Co., Ltd) sekä BMW-merkkisiä ajoneuvoja Kiinassa (BMW Brilliance Automotive Ltd -yhteisyritys). Brilliance China Automotiven rekisteröity osoite löytyy Bermudasta, mutta yhtymän pääkonttori ja liiketoiminnan päätoimipiste sijaitsee Hongkongissa. Yhtiö raportoi tekevänsä strategista yhteistyötä BMW:n kanssa sekä minibussituotannossa Toyotan ja Magnan kanssa. Autonosatuotannossa yhteistyötä tehdään muun muassa Boschin, Continentalin, Delphin, TI Automotiven ja Johnson Controlsin kanssa. ==Pörssinoteerattu valtionyhtiö== Brilliance China Automotiven osake noteerataan Hongkongin pörssissä. Yhtiömuodoltaan autokonserni on julkinen osakeyhtiö. Maailman suurimpien yritysten Forbes Global 2000 -listan vuoden 2015 vertailussa Brilliance China Automotive sijoittui useilla mittareilla arvioituna Kiinan 131. ja maailman 1412. suurimmaksi julkisesti noteeratuksi yhtiöksi. Käytännössä yhtiö on valtionyhtiö ja määräysvalta on Kiinan valtion hallituksen ohjauksessa olevalla Manner-Kiinaan rekisteröidyllä valtionyhtiö Huachen Automotive Group Holdings Company Limitedillä (Huachen). Emoyhtiön uutisoinnista ilmenee vahva Kiinan kommunistisen puolueen ohjaava vaikutus yritystoimintaan, esimerkiksi yritysjohdon valinnan kautta. viitattu 21.3.2016 ==Automerkkejä== Yhtiön, sen tytär- ja yhteisyritysten automerkkejä ovat BMW, Brilliance, Huasong ja Jinbei (Haise, Grand Haise ja Granse) sekä aiemmin erillisenä merkkinä tunnettu Zhonghua. Brändeistä uusin on vuoden 2014 lopulla esitelty Huasong-automerkki. Kappalemääräisesti suosittuja olivat esimerkiksi BMW:n 5- ja 3-sarjan sedanautot sekä Brilliance V3 -katumaasturit. ==Kuvia== BMW 3-Series F35 Li China 2014-04-14.jpg|Kiinalainen BMW 3-sarjan F35 (2014). BMW 5-Series E60 Li 4 China 2015-04-08.jpg|BMW 5-sarjan E60 (2015). Brilliance V3 0001 China 2015-04-20.jpg|Brilliance V3 -katumaasturi (2015). Brilliance H330 China 2014-04-15.jpg|Brilliance H330 (2014). Huasong 7 01 -- Auto Shanghai -- 2015-04-22.jpg| Huasong 7 (2015). 2015 Era Jinbei High Roof Window Van (MMU ERT vehicle) (19546154699).jpg|Malesialaiseksi hälytysajoneuvoksi rekisteröity Jinbei Haise (2015). Jinbei Granse LWB facelift 2 China 2015-04-10.jpg|Jinbei Granse (2015). Jinbei S30 3 China 2014-04-16.jpg|Jinbei S30 (2014). == Lähteet == ==Aiheesta muualla== *Emokonserni Huachen Automotive Group Holdings Company Limitedin sivusto (huachenauto.com) *Emokonsernin sivusto (brilliance- auto.com) *Tytäryhtiö Zhonghua automallistoa (zhonghuacar.com) *(2009) (reuters.com) Luokka:Kiinalaiset pörssiyhtiöt Luokka:Kiinalaiset valtionyhtiöt Luokka:Autonvalmistajat Luokka:Kiinan autoteollisuus Luokka:Hongkong Luokka:Bermuda Luokka:Holdingyhtiöt
Lorraine Ugen

Lorraine Ugen (s. 22. elokuuta 1991 Lontoo) on brittiläinen pituushyppääjä ja pikajuoksija. Ugen edustaa Thames Valley -seuraa ja hänen valmentajanaan toimii Dwight Phillips.Lorraine Ugen Power of 10 – British Athletics Ugen saavutti pituushypyssä pronssia vuoden 2016 sisäratojen MM-kilpailuista Portlandista uudella maansa sisäratojen ennätyksellä 693. Hän sai hopeaa Belgradin EM-hallikilpailuissa 2017 niin ikään Britannian halliennätyksellä 697. Belgradin MM-hallikilpailuissa 2022 hän saavutti pronssia tuloksella 682. Vuoden 2013 MM-kilpailuissa Moskovassa Ugen jäi karsintaan ja vuoden 2015 MM- kilpailuissa hän sijoittui finaalin viidenneksi. Amsterdamin EM-kilpailuissa 2016 hän karsiutui loppukilpailusta. Rio de Janeiron olympialaisissa 2016 hän oli yhdestoista, Lontoon MM-kilpailuissa 2017 viides ja Berliinin EM- kilpailuissa 2018 yhdeksäs. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui kymmenenneksi. Ugen voitti Gold Coastin Kansainyhteisön kisoissa 2018 kultaa 4 × 100 metrin viestissä. Samojen kisojen pituushypyssä hän sijoittui neljänneksi ja Glasgow'ssa 2014 viidenneksi. == Henkilökohtaiset ennätykset == Ulkoradoilla * pituushyppy: 705 cm (Birmingham 2018) Sisäradoilla * pituushyppy: 697 cm (Belgrad 2017, NIR) == Lähteet == Luokka:Brittiläiset pituushyppääjät Luokka:Brittiläiset pikajuoksijat Luokka:Vuonna 1991 syntyneet Luokka:Elävät henkilöt
Prestonin piirikunta

thumb|right|250px|Prestonin piirikunnan oikeus- ja hallintorakennus Prestonin piirikunta on piirikunta Länsi-Virginian osavaltiossa Yhdysvalloissa. Vuonna 2010 sen asukasluku oli 33 520. Piirikunnan hallintokeskus on Kingwood. Piirikunta muodostettiin osasta Monongalian piirikuntaa vuonna 1818. Se on nimetty Virginian kuvernöörinä toimineen James Patton Prestonin mukaan.West Virginia Counties. Web Archive (Wvculture.org). Viitattu 24.7.2013. == Maantiede == Piirikunnan pinta-ala on 1 690 km², josta maata on noin 1 680 km² ja vesistöjä 7 km². == Väestö == Vuoden 2010 väestönlaskennan mukaan Prestonin piirikunnassa oli 33 520 asukasta, 12 895 taloutta ja 9038 perhettä. Väestötiheys oli 20/km². Asukkaista lähes 98 prosenttia oli valkoihoisia. Piirikunnan talouksien mediaanitulo oli 42 866 dollaria ja perheiden 48 942 dollaria. Miesten mediaanitulo oli 41 073 dollaria ja naisten 25 911 dollaria. Tulot henkilöä kohden olivat 19 796 dollaria. Noin 8,3 prosenttia perheistä ja 11,7 prosenttia koko väestöstä, 15,2 prosenttia alle 18-vuotiaista ja 8,6 prosenttia yli 65-vuotiaista eli köyhyysrajan alapuolella. == Lähteet == == Aiheesta muualla == Luokka:Länsi-Virginian piirikunnat
Sonja Halla-aho

Sonja Halla-aho (s. 1993) on suomalainen näyttelijä, joka on kotoisin Alajärveltä. Hän on esiintynyt muun muassa Valkeakosken kaupunginteatterissa ja Tampereen Työväen Teatterissa. Tampereen Ylioppilasteatterin jäsen Halla- aho on ollut vuodesta 2013. == Filmografia == === Elokuvat === Vuosi Elokuva Rooli Tuotantoyhtiö/Ohjaaja 2017 "Pelle" Sini Red Stage Entertainment, TAMK, Tuotantotehdas Sulkanen / Sahin Cengiz 2016 Onneli, Anneli ja salaperäinen muukalainen Anni Zodiak Finland / Saara Cantell Tulen morsian Lovisa Periferia Productions / Saara Cantell 2015 Valkoinen raivo kiusaaja Art Films / Arto Halonen Sivustakatsoja Nainen Juho Fossi 1,048 Brittany Bottomlands Productions / Juho Fossi 2023 Lapua 1976 Ulla Blankface Oy / Toni Kurkimäki === Tv-sarjat === Vuosi Tv-sarja Rooli Tuotantoyhtiö / ohjaaja 2016 Joulukalenteri: Jäätävä seikkailu tonttu Yle / Johanna Smith 2016, 2018 Uusi päivä Mirkku Virkkunen Yle / Juha Lankinen 2015 Haamukirjoittaja Loviisa / Love-Lisa Yle / Lenka Hellstedt Kotihälytys Mira Aitomedia / Hannu Kontturi 2020 Downshiftaajat Maija Yellow Film & TV / Juha Lankinen & Antti Heikki Pesonen 2022 True Story Suomi toinen äiti Warner Bros. International Television Production Finland / Teemu Niukkanen == Lähteet == Luokka:Suomalaiset näyttelijät Luokka:Elävät henkilöt Luokka:Vuonna 1993 syntyneet
Otago

Otago on hallinnollinen alue Uudessa-Seelannissa, Eteläsaaren eteläosissa. ==Historia== Ensimmäiset merkit ihmisasutuksesta Uuden-Seelannin Eteläsaaren eteläosissa ovat vuosilta 1250–1300 jaa. Ensimmäiset asukkaat harjoittivat elinkeinonaan moanmetsästystä, mikä ajoi moat sukupuuttoon vuoden 1500 paikkeilla. Moalintujen hävittyä alue ei voinut elättää yhtä suuria määriä ihmisiä, eikä bataatin viljely alueella ollut mahdollista ilmaston kylmyyden takia. Asutus keskittyikin sittemmin rannikolle, jossa ruuan lähteinä käytettiin kalaa, merilintuja ja hylkeitä. Sisämaahan tehtiin metsästysretkiä, joilla pyydettiin esimerkiksi ankeriaita ja lintuja. Alueelta saatiin myös arvostettua pounamuta. Alueen alkuperäiset maorit kuuluivat Waitaha-heimoon. Heitä seurasivat noin 250 vuotta sitten Pohjoissaarelta saapuneet Ngāti Māmoet ja edelleen myöhemmin Ngāi Tahut. Ensimmäiset eurooppalaiset siirtolaiset saapuivat alueelle 1790-luvulla. He olivat hylkeenpyytäjiä ja toivat alueelle myös perunan viljelykasvina. 1830-luvulla alueelle saapuivat myös valaanpyytäjät. 1840-luvulla valaanpyynti taantui valaiden harvenemisen myötä ja paikalle saapui skottisiirtolaisia. Samaan aikaan tautien runtelemista maoreista tuli alueen väestön pieni vähemmistö. Alueella oli eurooppalaisasutusta jo aiemmin, mutta varsinaisen Otagon siirtounnan perustivat skottisiirtolaiset vuonna 1848 ja Otagon alkuperäinen nimi oli New Edinburgh Skotlannin pääkaupunki Edinburghin mukaan. Myöhemmin siirtokuntaan saapui myös runsaasti englantilaisia. Vuonna 1861 Tuapekajoen lähistöltä löydettiin kultaa, mikä johti kultaryntäykseen Otagon alueelle. Kultaryntäyksen aikana alueelle saapui myös irlantilaisia ja kiinalaisia siirtolaisia. == Asutus == Asutus alueella on harvaa. Arvioitu alueen asukasmäärä vuodelle 2015 oli 215 100. Väestöstä yli puolet asuu Dunedinin kaupungin alueella (112 035 as.). Muita alueen suurempia kaupunkeja ovat Queenstown (11 505 as.) ja Oamaru (13 050 as.). Alueen asukkaista vuonna 2013 89,1 % oli eurooppalaistaustaisia, 7,5 % maoreja, 2,0 % Tyynenmeren saarilta, 5,2 % aasialaisia ja 1,1 % Lähi-idästä, Latinalaisesta Amerikasta ja Afrikasta. == Lähteet == == Aiheesta muualla == Luokka:Uuden-Seelannin alueet
Alain Ambrosino

Alain Ambrosino (s. 15. kesäkuuta 1951 Casablanca, Marokko) on ranskalainen entinen ralliautoilija, joka ajoi pääasiallisesti kilpaa Afrikan ralleissa yksityistiimien nimiin. Hänen ainoa rallin MM-sarjan voittonsa tuli vuoden 1988 Norsunluurannikon rallista. Kilpailussa ei ollut lainkaan mukana tehdastiimien autoja ja ylipäätään kilpailun selvitti maaliin vain 10 autokuntaa 38 startanneesta. Ambrosino voitti Afrikan rallisarjan mestaruuden vuosina 1983, 1986 ja 1987. Ainoan Afrikan ulkopuolisen MM-rallinsa Ambrosino ajoi Yhdysvaltain Press on Regadless rallissa 1974. Viimeinen MM-ralli oli Norsunluurannikon ralli vuonna 1990, jossa hän sijoittui pienellä Nissan March Turbolla neljänneksi. Vuosina 1996–1999 kun Norsunluurannikon ralli oli Afrikan mestaruussarjan osakilpailu, Ambrosino voitti kisan kahdesti ja sijoittui joka vuosi kolmen parhaan joukkoon. ==WRC voitot== # Kausi Osakilpailu Kartanlukija Auto 1 1988 Norsunluurannikon ralli Daniel Le Saux Nissan 200SX ==Lähteet== * Alain Ambrosino eWRC results * Alain Ambrosino World Rally Archive === Viitteet === Luokka:Ranskalaiset ralliautoilijat Luokka:Vuonna 1951 syntyneet Luokka:Elävät henkilöt
SV-98

SV-98 (Snaiperskaya Vintovka Model 1998) on venäläinen pulttilukkoinen Vladimir Stronskiyn suunnittelema tarkkuuskivääri. Vuodesta 2003 lähtien Venäjän armeijan erikoisjoukot ovat käyttäneet asetta. == Ominaisuudet == Valmistajan mukaan SV-98 tarkkuuskivääri kykenee osumaan erilaisiin kohteisiin jopa 1000 metrin kantamaan saakka. Irroitettava lipas on tehty lasikuidusta ja se voi pitää sisällään enimmillään kymmentä patruunaa. Rekyylin, liekin ja äänen vähentämiseksi SV-98 voidaan varustaa TGP-V taktisella äänenvaimentimella. == Mallit == Vuonna 2013 kehitettiin päivitetty malli SV-98 -tarkkuuskivääristä. Uusi Izmasin kehittämä malli sisältää säädettänän alumiinisen tukin. Valmistajan mukaan uusi malli on ekonomisempi valmistaa, se tarjoaa paremman huollettavuuden ja paremman tarkkuuden. == Käyttäjät == * Armenia - Vuonna 2010 52 SV-98 -tarkkuuskivääriä myytiin Armenialle.Южный Кавказ закупил в 2010 году 107 324 единиц стрелкового оружия // «Кавказ Online» от 4 января 2012 * Venäjä - Олег Коломиец. Снайперская элита определяет сильнейших. // журнал «Солдат удачи», № 12, 2001 г.Снайперы российской военной базы в Абхазии пройдут специальную подготовку в горах Moscow, February 1, 2014, RUSSIAN WEAPONS www.arms-expo.ru заказ № 0173100009712000474 от 4 декабря 2012 // сайт «госзакупки.Дмитрий Евстифеев. Спецназу Госнаркоконтроля разрешили операции за границей // "Известия" от 20 декабря 2012 http://ria.ru/defense_safety/20150801/1157827137.html == Lähteet == == Aiheesta muualla == * IZHMASH JSC official site: 7.62 mm sniper rifle SV-98 * Sniper Central Russian SV-98 * SV-98 sniper rifle * Giperon 1P69 Pancreatic Sniper Sight for the 7.62-mm SV-98 rifle * Jane's SV-98 7.62 mm sniper rifle (Russian Federation), Sniper and special purpose rifles * Red Dragun Weapons, LLC Russian SV-98 Luokka:Tarkkuuskiväärit Luokka:Venäjän asevoimien kalusto
Mark 6 -ydinpommi

Mark 6 -ydinpommi eli Mk 6 oli amerikkalainen varhainen ydinpommi, jota tuotettiin vuodesta 1951 alkaen vuoteen 1955 saakka ja joka oli palveluskäytössä vuoteen 1962. Se korvasi aikaisemmat Mark 4 -ydinpommit. Aseesta tehtiin kaikkiaan seitsemän eri suunnitteluversiota ja niitä tuotettiin kaikkiaan yhteensä 1 100 kappaletta. Mark 6 oli 1,5 metriä halkaisijaltaan ja 3,3 metriä pitkä, kuten myös Mark 4. Se painoi noin 3 400–3 900 kg, riippuen tarkasta Mark 6 -versiosta. (Mark 3 Fat Man painoi yli 4 500 kg.) Se oli kevennetty versio, joka oli myös aerodynaamisesti kehittyneempi, joten sen osumatarkkuus lentokoneesta pudotettaessa oli parempi kuin aikaisemmilla atomipommeilla. Mark 6 oli imploosio-tyyppinen ase, kuten sen edeltäjät Fat Man- ja Mark 4 -atomipommit. Kuten Mark 4, se käytti fissiilinä aineena uraanin ja plutoniumin yhdistelmää, ei pelkkää plutoniumia Fat Manin tapaan. Tarkka fissiilin osan koostumus oli samanlainen kuin useissa muissakin yhdysvaltalaisissa ydinaseissa (Tyypin C ja D pit assembly).http://www.globalsecurity.org/wmd/systems/mk6.htm Viitattu 23.3.2016. http://skaneateles.org/navy/mkvi.html Viitattu 23.3.2016. Mark 6:n räjähdysvoimakkuus oli 8, 26, 80, 154 tai 160 kilotonnia, riippuen tarkasta aseen versiosta. Lentokoneet jotka kantoivat Mark 6 -atomipommeja olivat B-29, B-36, B-47, B-50 ja B-52. Yhdysvaltain laivasto myös kantoi pommia AJ-1-pommikoneissaan. == Mark 6:n perusteella kehiteltyjä malleja == Mark 13 -ydinpommi ja vastaava W13-ydinkärki olivat muuten samanlaisia kuin Mark 6, mutta niissä oli paranneltu 92:n sytyttimen imploosiojärjestelmä. Molemmat aseohjelmat kuitenkin keskeytettiin 1954, ja nämä aseet eivät päätyneet käyttöön. Mark 18 -ydinpommi oli Mark 6:n ja Mark 13:n seuraaja, jonka ydin sisälsi plutonium-uraani-komposiitin sijasta 60 kg korkea-rikasteista uraania (HEU). Sen räjähdysteho oli 500 kilotonnia, ja se oli suurin pelkästään fissiota käyttävä pommi, jonka Yhdysvallat on koskaan suunnitellut. Kaikki Mark 18 -pommit kuitenkin lopulta kierrätettiin Mark 6 Mod 6 -pommeiksi sen jälkeen kun vetypommit yleistyivät. Operaatio Ivyn King-räjäytys tehtiin Mark 18 -atomipommilla. == Lähteet == == Aiheesta muualla == *Lista USA:n ydinaseista julkaisija: nuclearweaponarchive.org Luokka:Ydinpommit Luokka:Yhdysvaltain ydinaseet
PSS-pistooli

PSS-pistooli tai MSS "VUL"http://zonwar.ru/pistolet/rossia4.html#pcc_vul on viimeisin Neuvostoliiton äänettömien pistoolien kehitysprojektin tuotos. Pistooli kehitettiin 1980-luvulla ja ensimmäisenä KGB-spetsnaz sai käyttöönsä kyseisen pistoolin. Pistooli tunnetaan ainutlaatuisesta toimintatavastaan, mikä tekee siitä miltei äänettömän. == Tarkoitus == Pistooli kehitettiin soveltuvan tiedusteluun ja salamurhiin. PSS-pistoolit ovat edelleen käytössä joissain erikoisjoukoissa ja muun muassa FSB:ssä ja MDV:sää. == Ominaisuudet == === Patruuna === PPS-pistooli käyttää ainutlaatuista 7,62×42mm SP-4-patruunaa. Patruuna sisältää sisäisen männän ja latauksen. Ammuttaessa mäntä antaa luodille tarpeeksi suuren voiman mahdollistaen tehokkaan 25 metrin kantaman. Ampumisen jälkeen patruunan sisällä oleva mäntä tiivistää hylsyn suuaukon estäen äänen, savun ja liekin "karkaamista" piipusta. Tämä tekee aseesta hyvin ainutlaatuisen. ==Lähteet== == Aiheesta muualla == Luokka:Pistoolit Luokka:Venäjän asevoimien kalusto
Jean-Claude Andruet

Jean-Claude Andruet (s. 13. elokuuta 1942 Montreuil) on ranskalainen entinen ralliautoilija ja vuoden 1970 rallin Euroopan mestari. Andruet tunnettiin 1970-luvulla lähinnä Monte Carlon ja Korsikan ralleista Renault Alpinen ja sittemmin Fiat 131 Abarthin ohjaimista. Andruet voitti Alpinella ensimmäisen MM-rallinsa vuoden 1973 Monte Carlo -rallin, samoin kuin seuraavana vuonna Lancia Stratoksella Korsikan rallin, joka oli hänen toinen MM-starttinsa. Kaudella 1977 Andruet ajoi Ranskan maahantuojan Fiat 131:lla viisi MM- osakilpailua, joista tuloksena oli voitto Sanremon rallissa, 2. sija Monte Carlossa ja 4. sija Portugalissa. Kahdessa muussa kilpailussa, Akropoliksessa ja Korsikalla, tuloksena oli keskeytys. Tämän jälkeen Andruet keskittyi lähinnä ranskan asvalttirallien kiertämiseen. Vuonna 1981 Andruet ajoi Charles Pozzin Ferrari 308 GTB:lla EM-hopeaa saavuttaen kahdeksasta rallista neljä voittoa ja yhden toisen sijan. Seuraavana vuonna Andruet ajoi vielä kaksi EM- ja kaksi MM-rallia samalla Ferrarilla. Kaudella 1986 Andruet osallistui kolmeen ralliin B-ryhmän Citroen BX4TC:lla. Kauden ja koko auton paras saavutus oli Ruotsin rallin kuudes sija. Andruet lopetti aktiiviuransa MM- tasolla vuoden 1995 Monte Carlon ralliin, johon hän osallistui Minillä. Vuodesta 2008 alkaen Andruet on osallistunut noin kerran vuodessa Ranskassa ajettavaan historic-kilpailuun Porschen ratissa. ==Lähteet== * Jean-Claude Andruet World Rally Archive * Jean-Claude Andruet Results Luokka:Ranskalaiset ralliautoilijat Luokka:Rallin Euroopan-mestarit Luokka:Vuonna 1942 syntyneet Luokka:Elävät henkilöt
Angel Eyes

Angel Eyes voi tarkoittaa seuraavia: * Angel Eyes, Luis Mandokin ohjaama draamaelokuva vuodelta 2001 * Angel Eyes, Ella Fitzgeraldin jazzstandardi * Angel Eyes, eteläkorealainen televisiosarja
Oskari Santaholma

Oskari Heikki Santaholma (24. huhtikuuta 1878 Kalajoki – 26. elokuuta 1956 Kalajoki) oli suomalainen kauppaneuvos ja sahateollisuusalalla toimineen kalajokelaisen A. Santaholma Oy:n toimitusjohtaja.Erkki Ahon Merkkihenkilöitä- blogi 15.2.2010 : Oskari Santaholma ja HavulaKirjastovirman henkilögalleria : Oskari Santaholma Kuka kukin on 1954 (Projekt Runeberg)60-vuotias. Kunnallisneuvos Oskari Santaholma, Helsingin Sanomat, 24.04.1938, nro 109, s. 14, Kansalliskirjaston digitaaliset aineistot Oskari Santaholman vanhemmat olivat kauppias, laivanvarustaja, sahateollisuusmies Antti Pahikkala- Santaholma ja Josefiina Amalia Helander (s. 1834). Hän oli naimisissa vuodesta 1905 Siiri Johanna Selinin (1882–1954) kanssa. Santaholma kävi muutaman luokan verran Oulun suomalaista lyseota ja sen jälkeen 1897 Raahen Porvari- ja Kauppakoulun. Tehtyään vielä 1901–1902 vuoden mittaisen opintomatkan Englantiin hän alkoi työskennellä isänsä perustamassa A. Santaholma Oy:ssa aluksi konttoripäällikkönä. Oskari Santaholmasta tuli yhtiön toimitusjohtaja vuonna 1924. Vuodesta 1926 lähtien hän omisti yhtiön yhdessä veljiensä kauppaneuvos Sivert Santaholman (1864–1936) ja Olli Santaholman (1875–1940) kanssa. Oskari Santaholman aikana Santaholma oY uudisti 1926 omistamansa Jokirannan sahan Haukiputaalla ja vuonna 1934 yhtiö osti raahelaisen Pirttiniemen sahan Sigrid Juseliuksen säätiöltä. Tämän jälkeen tehtiin uudistustöitä 1937 Jokirannan sahalla, 1938 Jokisuun sahalla ja vuonna 1939 Pirrtiniemen ja Jokirannan sahoilla. Jokirannan sahan yhteyteen valmistui vuonna 1937 21 miilun hiiltämö jonka tuottama sysi myytiin Ruotsiin. A. Santaholma oy:llä oli myös oma telakka joka rakensi useita pieniä hinaajia ja yhteensä 80 proomua. Santaholman sahojen toiminta supistui sota-aikana huomattavasti. Sotien jälkeen yhtiö rakennutti työväen asuntoja työntekijöilleen Raaheen ja Haukiputaalle. Vuonna 1949 Jokirannan ja Pirttiniemen sahoille saatiin selluloosahakkurit käsittelemään sahaustoiminnassa syntyvää jätepuuta. Oskari Santaholma oli Santaholma Oy:n johtokunnan jäsenenä 1911–1956 ja Pohjolan Osake-Pankin hallintoneuvoston puheenjohtajana vuodesta 1931 alkaen. Hän oli Kalajoen kunnanvaltuuston jäsenenä ja Oulun kauppakamarin hallituksen jäsenenä. Santaholma sai kunnallisneuvoksen arvon 1928 ja kauppaneuvoksen arvon 1943. Hän rakennutti vuonna 1912 Kalajoelle jugendtyylisen, helsinkiläisen arkkitehtitoimisto Palmqvist & Sjöströmin suunnitteleman Havula-nimisen asuinhuvilan. Tämä huvila siirtyi alkuperäisine irtamistoineen vuonna 1992 Santaholman perikunnalta Kalajoen kunnalle. Kunnostustöiden jälkeen Havula avattiin yleisölle vuonna 1997. Kalajoen Vanha Plassi :Havula == Lähteet == Luokka:Suomalaiset yritysjohtajat Luokka:Kauppaneuvokset Luokka:Kalajoen kaupunginvaltuutetut Luokka:Vuonna 1878 syntyneet Luokka:Vuonna 1956 kuolleet
Fogbank

Fogbank on Yhdysvaltojen asevoimien koodinimi salaiselle moderneissa ydinaseissa, kuten W76, W78 ja W80 ydintaistelukärjissä käytettävälle materiaalille.http://www.armscontrolwonk.com/archive/201814/fogbank/ Viitattu 23.3.2016. Kaikki Fogbankiin liittyvä materiaali on salaista. Entisen Oak Ridge National Laboratoryn esimiehen Dennis Ruddyn sanoin, "Materiaali itsessään on salaista. Sen koostumus on salainen. Sen käyttö ydinaseissa on salainen, ja sen valmistusprosessi on salainen."The Fog of War: Forgetting what we once knew toukokuu 18, 2009. The Weekly Standard. Jonathan V. Last. Viitattu 23.3.2016. Yhdysvaltain energiaministeriön ydinaseturvallisuuden osaston dokumentit kutsuvat sitä materiaaliksi jota "käytetään ydinaseissa ja ydinräjähteissä" yhdessä litiumhydridin (LiH) ja litiumdeuteridin (LiD), berylliumin (Be), uraanihydridin (UH3), ja plutoniumhydridin kanssa. Ulkopuoliset ydinaseasiantuntijat arvelevat että Fogbank on aerogeeli, joka toimii ns. "välitilan" materiaalina vetypommissa, eli aineena josta on tarkoitus tulla superkuumaa plasmaa kun aseen fissio-osa räjähtää, ja tämän plasman sitten aloittaen fuusio-vaiheen ydinräjähdyksen. Ainetta valmistettiin Oak Ridgessä, Tennesseessä vuodesta 1975 aina 1989 saakka, kun viimeinen erä W-76 ydinkärkiä valmistettiin. Valmistuslaitos suljettiin ja purettiin 1993. Jäljelle jätettiin vain pieni koetehdas, jota on käytetty tuottamaan pieniä eriä Fogbankia testaustarkoituksiin. Tuotantoa on tämän jälkeen yritetty ajaa takaisin ylös. Tässä oli hyvin suuria vaikeuksia ja seuraavan kerran ikääntyvien ydinaseiden päivittämiseen tarvittavaa Fogbankia saatiin vasta 2008, ja projektin kokonaiskustannukset olivat yli 90 miljoonaa dollaria.Technical hitch delays renewal of nuclear warheads for Trident The Guardian. Ian Sample. 6.3.2008. Viitattu 23.3.2016. Aineen tuotantoprosessista tiedetään sen verran, että siinä käytetään liuottimena tulenarkaa ja terveydelle haitallista asetonitriilia, joka aiheutti useita evakuointeja tuotantolaitoksessa. == Lähteet == Luokka:Kemialliset aineet Luokka:Ydinasemateriaalit Luokka:Yhdysvaltain ydinaseet
Uudenseelanninkyyhky

Uudenseelanninkyyhky (Hemiphaga novaeseelandiae) on Uuden-Seelannin endeeminen kyyhkylintu. == Koko ja ulkonäkö == Täysikasvuinen yksilö kasvaa noin 50 senttimetriä pitkäksi ja reilun 600 gramman painoiseksi. Höyhenpeite on yläosasta sinivihreä, muuttuen pronssin ja violetin väriseksi niskan ja selän alueella. Vatsa on valkea, värin muuttuessa tarkkarajaisesti sinivihreäksi rinnan alueella. Nokka on oranssi tai punainen, jalat ja silmät kirkkaanpunaiset. Nuoren yksilön höyhenpeitteen väritys on hailakampaa. == Ravinto == Ravinto koostuu kukista ja hedelmistä sekä apiloista. Moa-lintujen kuoltua sukupuuttoon uudenseelanninkyyhky on tärkeä alkuperäiskasvien siementen levittäjä, sillä se on riittävän suuri nielemään alkuperäiskasvien, kuten karakapuun (Corynocarpus laevigatus) ja tawan (Beilschmiedia tawa) hedelmiä, sekä miron (Prumnopitys ferruginea) käpyjä. == Pesintä ja lisääntyminen == Uudenseelanninkyyhky pesii keväällä-kesällä. Pesä rakennetaan kuolleista tikuista. Lintu munii yhden munan kerrallaan, jota haudotaan 28 päivän ajan, sekä uroksen, että naaraan toimesta. Poikasta suojellaan jatkuvasti noin kymmenen päivän ajan, kunnes höyhenpeite on kunnolla kehittynyt. Tämän jälkeen poikanen jätetään jo pidemmäksi aikaa yksin, jommankumman vanhemmista käydessä ruokkimassa poikasta aika-ajoin. 35–40 päivän iässä poikanen poistuu pesästä. == Levinneisyys ja uhat == Elinalue kattaa koko Uuden-Seelannin alueen. Kannat ovat kuitenkin heikentyneet alueilla, joilla esiintyy ei-luontaisia petoja, kuten kettukusuja ja rottia. Lisäksi sopivan elinalueen menetys ihmisten toimien seurauksena ja laittomasta metsästyksestä johtuen kannat koot ovat alueellisesti laskussa. == Muuta == Alalajiksi luokiteltu Hemiphaga novaeseelandiae chathamensis luokitellaan joidenkin lähteiden mukaan myös omaksi lajikseen, osassa lähteistä uudenseelanninkyyhkyn alalajiksi. ==Lähteet== Luokka:Kyyhkylinnut
GAIG

GAIG Stock Co., Ltd. (GAIG, ; ennen vuotta 2005 nimeltään Guangzhou Automobile Industry Group) on vuonna 2000 perustettu kiinalainen autoteollisuuskonserni. Yhtiön kotipaikka on Kanton. Se on kiinalainen valtionyhtiö, joka tunnetaan erityisesti tytäryhtiönsä, julkisesti noteeratun valtionyhtiön, GAC Groupin (GAGC, Guangzhou Automobile Group Co., Ltd.) ja sen yhteis- ja tytäryritysten (muun muassa GAC Changfeng, GAC Gonow, GAC Honda, GAC Nissan, GAC Toyota, GAC Fiat Chrysler, GAC Mitsubishi) valmistamista autoista. Näitä ovat Kiinassa valmistetut automerkit Changfeng Liebao, Fiat, GAC, Gonow, Honda, Mitsubishi, Toyota, Trumpchi. Chinese police 0184.JPG| Changfeng Liebao Feiteng -maasturi poliisiautona (2009). Fiat Viaggio 3 China 2014-05-01.jpg|Fiat Viaggio 3 (2014). GAC Trumpchi GS4 001 -- Auto Shanghai -- 2015-04-22.jpg|GAC Triumpchi GS4 (2015). Gonow Xinglang 4 China 2015-04-06.jpg|Gonow Xingland 4 (2015). Baiyunport Airport Express - Guangzhou Gala - 01.jpg|Isuzu -linja-auto (2007). Honda Fit GK 03 Auto China 2014-04-23.jpg|Kiinalaisvalmisteinen Honda Fit GK03 (2014). Mitsubishi Pajero Sport II China 2015-04-10.jpg|Mitsubishi Pajero Sport II (2015). Toyota Yaris L.jpg|Toyota Yaris (2014). == Lähteet == ==Aiheesta muualla== *GAC Group - Subdiaries (GAIG:n tytäryhtiön tytäryhtiöt) (gagc.com.cn) Luokka:Kiinalaiset valtionyhtiöt Luokka:Autonvalmistajat Luokka:Kanton
Senta Berger

Senta Berger (s. 13. toukokuuta 1941) on itävaltalainen näyttelijä, joka kuuluu saksalaisen kielialueen arvostetuimpiin niin teatteri-, televisio- kuin elokuvanäyttelijänäkin. Hän aloitti elokuvauransa saksankielisissä tuotannoissa ja työskenteli sitten vuosina 1962–1969 Hollywoodissa, jossa hänen vastanäyttelijöitään olivat muun muassa Charlton Heston, Frank Sinatra, Dean Martin, Richard Harris, Kirk Douglas, John Wayne ja Yul Brynner. Vuonna 1963 Berger tutustui näyttelijä-ohjaaja Michael Verhoeveniin. He perustivat vuonna 1965 yhteisen tuotantoyhtiön ja menivät seuraavana vuonna naimisiin. Heillä on 1972 ja 1979 syntyneet pojat. Yleisön edessä Senta Berger on esiintynyt muun muassa Salzburin musiikkijuhlilla, Itävallan Burgtheaterissa, Hampurin Thalia-teatterissa ja Berliinin Schiller-teatterissa. 1980-luvulta lähtien Berger on tehnyt paljon televisiorooleja, ja hänen uransa on jatkunut vielä 2010-luvullakin. Senta Berger on voittanut uransa aikana monia saksankielisen alueen elokuva- ja televisiopalkintoja ja sai vuonna 1999 saksalaisen Bundesverdienstkreuzin. Vuonna 2006 Berger julkaisi muistelmansa nimeltä Ich habe ja gewusst, dass ich fliegen kann (”Tiesinhän osaavani lentää”, Kiepenheuer & Witsch, ISBN 3-462-03679-3). ==Elokuvia== *Luvattomat tunnit (Die unentschuldigte Stunde, 1957) *O sole mio – aurinkoisia säveliä (O sole mio, 1960) *Kunnon sotamies Svejkin seikkailut (Der Brave Soldat Schwejk, 1960) *Lentävä yökerho (Das Wunder des Malachias, 1961) *Kuollut pakkaa matkalaukkua (Das Geheimnis der schwarzen Koffer, 1961) *Vaimoni on puhelintyttö (Immer Ärger mit dem Bett, 1961) *Vakoilijoitten vakoilija (Es muss nicht immer Kaviar sein, 1961) *Vakoilijoitten vakoilija iskee (Diesmal muss es Kaviar sein, 1961) *Sherlock Holmes ja kuoleman kaulanauha (Sherlock Holmes und das Halsband des Todes, 1962) *Naistenlääkäri tri Sibelius (Frauenarzt Dr. Sibelius, 1962) *Kevättä Wienissä (The Waltz King, 1963) *Voittajat (The Victors, 1963 *Jättiläisen varjo (Cast a Giant Shadow, 1965) *Kunniakkaat kaverukset (The Glory Guys, 1965) *Kaksoisagentti (The Spy with My Face, 1965) *Quiller – kuolemaa silmästä silmään (The Quiller Memorandum, 1966) *Unikko tietää kuolemaa (The Poppy Is Also a Flower, 1966) *Marrakesh – vaarojen kaupunki (Our Man in Marrakesh, 1966) *Matt Helm vaarojen verkossa (The Ambushers, 1967) *Istanbul Express (Istanbul Express, 1968) *Muukalaiset / Kadonneiden timanttien metsästäjät (Les Étrangers, 1969) *Casanova Venetsiassa (Infanza, vocazione e prime esperienze di Giacomo Casanova veneziano, 1969) *Passi ruumishuoneelle / Viiltäjät (Le Saut de l’ange, 1971) *Rakkausleikki (Reigen, 1973) *Puzzle (L’uomo senza memoria, 1974) *Salaliitto (The Swiss Conspiracy, 1975) *Rautaristi (Cross of Iron, 1977) *Porvariston muotokuva (Ritratto di borghesia in nero, 1978) *Pääkalloenkelit (Speed Driver, 1980) *Tappava auto (Killing Cars, 1985) *Hänen kaksi elämäänsä (Le due vite di Mattia Pascal, 1985) *Apua, äiti tulee! (Mama kommt!, 2009) ==Aiheesta muualla== * * Luokka:Vuonna 1941 syntyneet Luokka:Elävät henkilöt Luokka:Itävaltalaiset näyttelijät
Christopher J. Cassidy

Christopher John Cassidy (s. 4. tammikuuta 1970 Salem, Massachusetts, Yhdysvallat) on yhdysvaltalainen astronautti. Cassidy valittiin astronauttikoulutukseen vuonna 2004. Vuonna 2009 Cassidy osallistui NASA:n Endeavour-avaruussukkulan lennolle STS-127. Vuonna 2013 hän oli Sojuz TMA-08M -lennon miehistön jäsen Retkikunnassa 35 ja huhtikuusta 2020 alkaen Sojuz MS-16 -lennolla miehistön jäsen Retkikunnassa 62. == Lentohistoria == |} == Lähteet == == Aiheesta muualla == * NASA biography * Spacefacts biography of Christopher Cassidy Luokka:Yhdysvaltalaiset avaruuslentäjät Luokka:Vuonna 1970 syntyneet Luokka:Elävät henkilöt
W89-ydinkärki

W89-ydinkärki oli yhdysvaltalainen toistaiseksi viimeisin suunniteltu vetypommi, jota suunniteltiin 1980-luvun puolestavälistä alkaen ohjusten kuten AGM-131 SRAM II taistelukärjeksi.http://nuclearweaponarchive.org/Usa/Weapons/Allbombs.html Viitattu 23.3.2016. Suunnittelutyö keskeytettiin syyskuussa 1991 yhdessä SRAM II ohjuksen kanssa, ennen kuin asetta massatuotettiin. Joitain testilaitteita on mahdollisesti valmistettu. W89 oli 33,8 cm halkaisijaltaan ja 103,6 cm pitkä. Se painoi 147 kg ja ydinräjähteen räjähdysteho oli suunnitelmien mukaan 200 kilotonnia. == Katso myös == * W88-ydinkärki == Lähteet == Luokka:Yhdysvaltain ydinaseet
Pride and Glory

Pride and Glory voi tarkoittaa ainakin seuraavia: * Pride & Glory, Zakk Wylden johtama yhdysvaltalainen rockyhtye * Pride & Glory, edellä mainitun yhtyeen albumi vuodelta 1994 * Pride and Glory, Gavin O’Connorin ohjaama poliisielokuva vuodelta 2008.
Chris Hadfield

Chris Hadfield (s. 29. elokuuta 1959 Sarnia, Ontario, Kanada) on kanadalainen astronautti. Hadfield valittiin astronauttikoulutukseen vuonna 1992 ja on osallistunut NASA:n avaruussukkulalennoille STS-74 ja STS-100. Vuonna 2012 hän oli Sojuz TMA-07M -lennon miehistön jäsen Retkikunnassa 34. Hän oli Kansainvälisen avaruusaseman komentaja vuonna 2012 ja on tehnyt myös paljon muuta työtä avaruustutkimuksen parissa. == Lähteet == Luokka:Kanadalaiset avaruuslentäjät Luokka:Vuonna 1959 syntyneet Luokka:Elävät henkilöt
W88-ydinkärki

W88-ydinkärki on amerikkalainen vetypommi, jota suunniteltiin Los Alamos National Laboratoryssä 1970-luvulla monikärkiohjusten taistelukärjeksi. Se on edelleen (2016) palveluskäytössä.http://nuclearweaponarchive.org/Usa/Weapons/Allbombs.html Viitattu 23.3.2016. Sitä on luonnehdittu edistyneimmäksi koskaan valmistetuksi ydintaistelukärjeksi. Sen fissiota käyttävän primääriosan on arveltu olevan litistyneen ellipsoidin muotoinen (kuten kananmuna). Tällainen rakenne mahtuu paremmin kartiomaisen kuoren sisään kuin tavallinen pyöreä imploosio-aseen ydin, mutta sen räjäyttämisen mallintaminen supertietokoneilla on paljon monimutkaisempaa, koska plutonium täytyy saada kriittiseksi siten, että suunnatulla tavanomaisen räjähdysaineen räjäytyksellä ytimen primääriosa "pyöristetään" vasta räjähdyshetkellä. Varmaa tietoa aseen rakenteesta ei kuitenkaan ole. UGM-133 Trident II SLBM-ohjus voidaan varustaa kahdellatoista W88-taistelukärjellä. W88 on 55 cm suurimmalta halkaisijaltaan ja 175 cm pitkä. Se painaa alle 360 kg ja ydinräjähteen räjähdysteho on 475 kilotonnia. == Katso myös == * W89-ydinkärki == Lähteet == Luokka:Yhdysvaltain ydinaseet
Hymni (täsmennyssivu)

Hymni voi tarkoittaa seuraavia asioita: *Hymni *Hymni, pienoisromaani
Walter Boyce

Walter Boyce (s. 29. lokakuuta 1946) on kanadalainen entinen ralliautoilija. Hän ei koskaan kilpaillut Pohjois-Amerikan ulkopuolella, mutta osallistui kaikkiin kuuteen Yhdysvalloissa ja Kanadassa ajettuun rallin MM-sarjan kilpailuun. Boyce ei urallaan kerännyt yhtäkään MM-pistettä, vaikka uralle onkin kirjattu yksi voitto ja yksi kolmostila. Tämä johtuu siitä, että vuosina 1973 ja 1974 ei vielä ajettu kuljettajien MM-pisteistä, vaan ainoastaan autonvalmistajien pisteistä. Boycen ainoa MM-voitto tuli vuoden 1973 Press-on- Regardless -rallista, joka ajettiin Yhdysvaltain Michiganissa. Huipputason eurooppalaisia kuljettajia ei ralliin tuolloin osallistunut. Boyce on lisätty Kanadan moottoriurheilun Hall of Fameen vuonna 2003. Hän on ainoa kanadalainen, joka on voittanut FIA:n rallin MM-sarjan kilpailun urallaan. Lisäksi hän on voittanut useita Kanadan ja SCCAn kilpailuja. ==Lähteet== * Walter Boyce World Rally Archive * Walter Boyce WRC Stats === Viitteet === Luokka:Kanadalaiset ralliautoilijat Luokka:Vuonna 1946 syntyneet Luokka:Elävät henkilöt
Ahti Huhtaniska

Ahti Huhtaniska on suomalainen lentopalloerotuomari. Huhtaniskalla on takanaan mittava ura kotimaisilla ja kansainvälisillä lentopallokentillä. Vuonna 2016 hän tuomitsi miesten lentopallon Mestareiden liigan lopputurnauksessa ja miesten Mestarien liigan loppuottelun Zeni Kazanin ja Trentinon välillä Puolan Krakovassa. Muiden Euroopan cupien loppupeleissä hän oli tuominnut aiemmin kuusi kertaa, joista kaksi kertaa naisten Mestarien liigassa. Kerran hän on viheltänyt loppuottelussa. Aikuisten EM-kisoissa Huhtaniska on ollut tuomarina vuoden 2007 Moskovan kisoista alkaen eli yhteensä viisi kertaa. Vuosina 2011, 2013 ja 2015 hän tuomitsi mitalipeleissä asti. Huhtaniska vihelsi myös Puolan MM-kisoissa 2014. Maailmanliigan pelejä hän on tuominnut vuodesta 2008 alkaen joka vuosi. Huhtaniska on valittu neljästi kauden liigatuomariksi Suomessa 2010, 2013, 2014 ja 2015. Kauden erotuomariksi hänet on niin ikään valittu neljästi vuosina 2004, 2008, 2010 ja 2012. Huhtaniska aloitti kansainvälisen tuomariuransa vuonna 1999. Vuotta aiemmin hän oli käynyt kansainvälisen erotuomarikurssin 38-vuotiaana. Kansainvälisten lentopallotuomareiden eläkeikä on 55 vuotta, joten Huhtaniskan kv-erotuomarointi päättyy joulukuussa 2016 eläkeiän täytyttyä. Kotimaisilla lentopallokentillä hän tuomitsee niin ikään viimeisen ottelunsa vuoden 2016 lopulla. Huhtaniska pelasi omalla pelaajaurallaan parhaimmillaan SM-sarjassa vuosina 1983-86. Aktiivinen lentopalloura päättyi vuonna 1993 ykkössarjatason otteluissa. == Tuomariura == * 1-luokan tuomarikortti 1996, jolloin myös yksittäisiä liigatuomarin tehtäviä. * Kansainvälinen tuomarikurssi Tunisiassa 1999. * Liigapelejä tuomarina yhteensä 425 ja muutama tulee vielä. * Viimeinen tuomittu liigapeli Raisiossa 10.12.2016 Loimu – Sampo. * Miesten liigafinaaleissa 2004 alkaen 13 kertaa peräkkäin 47 ottelua. * Suomen Cupin finaalien tuomarina vuodesta 2001 alkaen. * Tuomittuja kansainvälisiä otteluita 201 kpl. * Viimeinen kv. peli Istanbulissa 22.12. Mestarien liigaa BBSK Istanbul - Dinamo Moskova. * Miesten MM-kisat 2014. * Kuudet miesten ja naisten EM-kisat 2007-2015. * Maailmanliiga 2008-2016. * Naisten World Grand Prix 2015-2016. * Euroopan cupien Final Four -lopputurnaukset 6 kertaa. Niistä Mestarien liigaa kolme kertaa, yksi finaaliottelu vuonna 2016 Rzeszowissa, Puolassa. * Kauden erotuomari 2004, 2008, 2010, 2012. * Kauden liigatuomari 2010, 2013-2016 ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset lentopallotuomarit
Jürgen Kramny

Jürgen Kramny (s. 18. lokakuuta 1971) on saksalainen jalkapallovalmentaja ja entinen keskikenttäpelaaja. ==Ura pelaajana== Kramny hankki jalkapallo-oppinsa SpVgg Ludwigsburgin joukkueessa, jota edusti juniorivuosinaan. Ammattilaisuransa hän aloitti vuonna 1990 VfB Stuttgartissa, josta siirtyi vähäisen peliajan vuoksi 1. FC Nürnbergin jo vuonna 1992. Nürnbergissä tuli enemmän vastuuta ensin kaudella 1992/93 Bundesliigassa ja sen jälkeen kahden kauden ajan 2. Bundesliigassa. Kesällä 1995 Kramny siirtyi 1. FC Saarbrückeniin, jossa pelasi alemmilla sarjatasoilla kahden kauden ajan. Kesällä 1997 Kramny liittyi FSV Mainzin riveihin. Seurassa vierähti kaikkiaan seitsemän kautta 2. Bundesliigassa ja viimeiseksi jäänyt kausi 2004/05 pääsarjatasolla. Kramny urakoi seuran paidassa yli 200 ottelussa, kunnes vuonna 2005 siirtyi SV Darmstadtiin. Vuonna 2006 hän palasi vielä Mainziin pelaten 11 ottelua seuran reservijoukkueessa, kunnes lopetti pelaajauransa.Jürgen Kramny Transfermarkt. Viitattu 24.3.2016. ==Ura valmentajana== Valmennusuransa Kramny aloitti FSV Mainzissa U19-juniorien valmentajana kesällä 2006. Hän toimi myös Jørn Andersenin apuvalmentajana vuosina 2008–2009. Kesällä 2010 hän siirtyi VfB Stuttgartin organisaatioon juniorivalmentajaksi. Loka–joulukuussa 2010 hän toimi lyhyen aikaa Jens Kellerin apuvalmentajana Stuttgartin edustusmiehistössä.JÜRGEN KRAMNY Transfermarkt. Viitattu 24.3.2016. Heinäkuussa 2011 Kramnysta tuli Stuttgartin reservijoukkueen päävalmentaja.VfB Stuttgart II - Trainerhistorie Kicker. Viitattu 24.3.2016. Marraskuussa 2015 hän nousi Bundesliigassa heikosti pelanneen Stuttgartin edustusjoukkueen päävalmentajaksi.VfB Stuttgart entlässt Trainer Zorniger Süddeutsche Zeitung. Viitattu 24.3.2016. Joulukuussa seura teki hänen kanssaan kauden loppuun ulottuvan sopimuksen.VfB Stuttgart befördert Kramny zum Cheftrainer Süddeutsche Zeitung. Viitattu 24.3.2016. Kramnyyn tehtävänä oli pelastaa Stuttgart putoamielta Bundesliigasta. Vuodenvaihteessa Stuttgart olikin vahvassa vireessä voittaen kuusi liigaottelua peräkkäin.VFB STUTTGART 1893 Soccerway. Viitattu 16.5.2016. Suunta kuitenkin kääntyi ja helmikuun lopun Hannover-tappion jälkeen Stuttgart voitti vain yhden 11 pelaamastaan ottelusta. Näin Kramnyn kohtaloksi koitui olla valmentaja, jonka alaisuudessa Stuttgart putosi Bundesliigasta pelattuaan siellä yhtä jaksoisesti kaudesta 1977/78 saakka. Kauden jälkeen Kramny sai potkut tehtävästään.Kramny muss gehen - Dutt schließt Rücktritt nicht aus Kicker. Viitattu 16.5.2016. Marraskuun puolivälissä 2016 Kramnysta tuli Arminia Bielefeldin päävalmentaja.Jürgen Kramny ist neuer Cheftrainer beim DSC Kramny ei saanut Arminian peliä kulkemaan edeltäjäänsä Rüdiger Rehmiä paremmin ja putoamiskamppailuun juuttunut seura erotti hänet jo maaliskuussa 2017.Arminia entlässt Kramny ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Pentametyylidietyleenitriamiini

Pentametyylidietyleenitriamiini eli PMDTA tai PMDETA (C9H23N3) on polyamiineihin kuuluva orgaaninen yhdiste. Yhdistettä käytetään katalyyttinä valmistettaessa polyuretaanivaahtoja ja orgaanisen kemian synteeseissä organometalliyhdisteiden ligandina. ==Ominaisuudet== Pentametyylidietyleenitriamiini on huoneenlämpötilassa väritöntä tai kellertävää nestettä. Yhdisteellä on tyypillinen ammoniakinkaltainen haju. Pentametyylidetyleenitriamiini liukenee hieman veteen ja paremmin useisiin orgaanisiin liuottimiin kuten etanoliin, dietyylieetteriin, asetoniin ja hiilivetyihin. Pentametyylidietyleenitriamiini on kolmihampainen ligandi ja sitoutuu esimerkiksi organolitiumyhdisteiden litiumatomiin. Muodostuva kompleksi on monomeerinen, mikä lisää organolitiumyhdisteiden reaktiivisuutta.. ==Valmistus ja käyttö== Pentametyylidietyleenitriamiinia voidaan valmistaa dietyleenitriamiinista, formaldehydistä ja muurahaishaposta niin kutsutulla Eschweiler–Clarke-reaktiolla. Pentametyylidietyleenidiamiinia käytetään sekä joustavien että jäykkien polyuretaanivaahtojen valmistuksessa katalyyttinä. Yhdistettä käytetään myös parantamaan organolitiumyhdisteiden reaktiivisuutta ja ligandina Huisgen-sykloadditioissa, joissa orgaaninen atsidi reagoi alkyynin kanssa triatsoliksiN. Jung & S. Bräse: Click Reactions: Azide-Alkyne Cycloaddition, Kirk-Othmer Encyclopedia of Chemical Technology, John Wiley & Sons, New York, 2013. Viitattu 24.3.2016. ==Lähteet== Luokka:Amiinit
Loimua Areena

Loimua Areena (entinen Elenia Areena) on Hämeenlinnaan elokuussa 2014 valmistunut sisäpalloiluhalli. Hallin omistaa Hämeenlinnan Liikuntahallit Oy ja sen pääasialliset käyttäjät ovat salibandyn Steelers sekä lentopallossa Hämeenlinnan lentopallokerho (entinen joukkueen nimi HPK Naiset). Lisäksi areenalla järjestetään mm. konsertteja ja messutapahtumia. Hallin nimisponsori on Loimua (entiseltä nimeltään Elenia Lämpö). Pullerin urheiluhallin suunnitteleminen aloitettiin 2009. Sen suunnittelusta vastasivat arkkitehdit Petri Ilmarinen ja Seppo Ilmarinen. Rakentaminen pääsi alkamaan 2013. Elenia Lämpö Oy osti hallin nimioikeudet toukokuussa 2013. Halli valmistui elokuussa 2014. Urheilutapahtumissa hallissa on tapahtumasta riippuen 300-2600 istumapaikkaa. Harjoituskäytössä ja isoissa turnauksissa iso halli voidaan jakaa väliverhoilla kolmeen pienempään kenttään. Hallissa on 16 pukuhuonetta, kuntosali, telinevoimistelusali sekä kahvila. == Aiheesta muualla == * Hämeenlinna - Loimua Areena Luokka:Hämeenlinnan urheilupaikat Luokka:Pullerinmäki
Ranskan presidentinvaali 2002

Ranskan vuoden 2002 presidentinvaalin ensimmäinen kierros järjestettiin 21. huhtikuuta ja toinen kierros 5. toukokuuta. Vaalissa valittiin Ranskan presidentti aiempaa lyhyemmälle viiden vuoden toimikaudelle. Ensimmäisellä kierroksella Kansallisen rintaman presidenttiehdokas Jean-Marie Le Pen sai yllättäen enemmän ääniä kuin Sosialistipuolueen ehdokas, pääministeri Lionel Jospin, ja pääsi toiselle kierrokselle yhdessä istuvan presidentin, UMP:n ehdokkaan Jacques Chiracin kanssa. Toisella kierroksella Chirac sai tukea vasemmistopuolueilta ja hänet valittiin presidentiksi suurella ääntenenemmistöllä. == Lähteet == == Aiheesta muualla == *Ranskassa ei ole voittajaa Talouselämä. Esko Rantanen. 6.5.2002 2002 Luokka:Vuoden 2002 vaalit
Iso Riutaslampi

Iso Riutaslampi on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Riutaslampi on osa Vahojärven-Aurejoen aluetta. == Maantietoa == Lammen pituus on 450 metriä, leveys 200 metriä ja sen pinta-ala on 4,4 hehtaaria. Se sijaitsee 3,7 kilometriä Vahojärveltä etelään soita ja kallioisia mäkiä vuorottelevassa erämaassa. Alueen suot on ojitettu harvakseltaan ja lampeen laskee kuusi suo-ojaa. Yksi laskuoja tulee Pikku Riuttaslammesta. Lammen laskuoja lähtee sen pohjoispäästä ja laskee 350 metrin päässä Mullilampeen, jonka laskuoja Mullilamminoja päätyy lopulta Vahojärven Hähkiölahteen. Rantaviivan pituus on 1,1 kilometriä ja se on pääosin metsäistä suota. Lampi on pientä kämppää lukuun ottamatta autio eikä sinne johda tietä. Tampere-Seinäjoki-junarata ohittaa lammen 150 metrin etäisyydeltä. == Lähteet == Luokka:Vahojärven–Aurejoen alue Luokka:Ikaalisten järvet
Angelus Watches

Angelus Watches on 1891 perustettu sveitsiläinen kellojen valmistaja. Angeluksen saavutuksia on esimerkiksi vuonna 1942 esitelty maailman ensimmäinen rannekello, joka näyttää päivämäärän. Viimeinen Angelus- kronografi julkaistiin vuonna 1960, jonka jälkeen halpojen kvartsikellojen vyöry johti Angeluksen katoamiseen markkinoilta. Vuosina 2011-2015 kellovalmistaja Manufacture La Joux-Perret osti Angeluksen ja alkoi kehitellä uutta kelloa, Angelus U10 Toubillon Lumière, joka esiteltiin vuonna 2015. ==Lähteet== == Aiheesta muualla == http://angelus-watches.com/en-us/history/ Luokka:Sveitsiläiset kellonvalmistajat
Tommy Flanagan (muusikko)

Tommy Flanagan (16. maaliskuuta 1930 – 16. marraskuuta 2001) oli yhdysvaltalainen jazzmuusikko, jonka pääinstrumentti oli piano. Flanagan soitti monilla jazzin klassikkolevyillä mm. Sonny Rollinsin Saxophone Colossus, Wes Montgomeryn The Incredible Jazz Guitar of Wes Montgomery ja John Coltranen Giant Stepsillä. == Lähteet == Luokka:Yhdysvaltalaiset jazzpianistit Luokka:Vuonna 1930 syntyneet Luokka:Vuonna 2001 kuolleet
Leif Andersson (professori)

Leif Christer Leander Andersson (s. 24. maaliskuuta 1944 Ähtävä) on suomalainen eläkkeellä oleva professori ja johtaja. Andersson kirjoitti ylioppilaaksi Pietarsaaren yhteislyseosta 1963, valmistui lääketieteen lisensiaatiksi Helsingin yliopistosta 1970 ja väitteli lääketieteen ja kirurgian tohtoriksi Helsingissä 1973 sekä valmistui patologian erikoislääkäriksi Helsingin yliopistosta 1975. Hän jatkoi opintojaan myös Uppsalan yliopistossa 1975–1976 ja Yhdysvaltain La Jollassa sijaitsevassa Scripps Clinic and Research Foundationissa 1989–1990. Työurallaan Andersson toimi Helsingin yliopiston patologian dosenttina 1975–1981, patologisen anatomian professorina 1981–2012, Suomen Akatemian tutkijaprofessorina 1987–1992, Ruotsin Solnassa sijaitsevan Karoliinisen instituutin patologian professorina 1996–2000 sekä Helsingin ja Uudenmaan sairaanhoitopiirin (HUS) patologian ja genetiikan vastuualuejohtajana vuodesta 2002. Päätyönsä ohessa Andersson on toiminut Suomen patologiyhdistyksen varapuheenjohtajana 1981–1982 ja puheenjohtajana 1983–1984. Hän toimi myös Finska Läkaresällskapetin varapuheenjohtajana 1994–1996 ja puheenjohtajana 1996–1998 sekä Suomen syöpäinstituutissa vuodesta 2004 lähtien. Suomen Tiedeseuran jäsen hänestä tuli 1981, seuran varapuheenjohtajana hän oli 2004–2007 ja puheenjohtajana vuodesta 2007. Medicinarklubben Thoraxin kunniajäsenyys Anderssonille myönnettiin 1995, Finska Läkaresällskapetin 2000 ja Vasa nationin 2004. Vuonna 2006 hänestä tuli Suomalaisen Tiedeakatemian jäsen. Hän on ollut Academia Europæan jäsen vuodesta 2009. Andersson on palkittu työstään useasti. Hänelle on myönnetty Anders Jahren palkinto 1981 yhdessä Carl G. Gahmbergin kanssa ja Finska Läkaresällskapetin palkinto 1985. Suomen Tiedeseura palkitsi Anderssonin E. J. Nyströmin palkinnolla 2003 ja hänelle on myönnetty myös J. W. Runebergin palkinto 2007. Anderssonin kirjallinen tuotanto käsittää noin 320 julkaisua immunologian, membraanibiokemian, patologian, solubiologian ja soluopin aloilta. ==Lähteet== ==Aiheesta muualla== * Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Akatemiaprofessorit Luokka:Vuonna 1944 syntyneet Luokka:Elävät henkilöt Luokka:Academia Europæan jäsenet
Naistenlääkäri tri Sibelius

Naistenlääkäri tri Sibelius (Frauenarzt Dr. Sibelius) on Rudolf Jugertin ohjaama saksalainen draamaelokuva vuodelta 1962. Elokuvan pääosia näyttelevät Lex Barker, Barbara Rütting, Senta Berger ja Sabine Bethmann. Sivuosassa nähdään suomalainen Anneli Sauli nimellä Ann Savo.Leffatähti: Anneli Sauli , Valkokangas, Nordisk Film. Viitattu 24.3.2016. Elokuva kertoo lapsettomassa avioliitossa elävästä gynekologi Georg Sibeliuksesta (Barker), jonka elämään nuoruudenrakastettu (Rütting), nyt vakavasti sairas, ilmaantuu uudelleen. Sivujuonessa alaikäinen tyttö yrittää taivutella lääkäriä laittomaan aborttiin.Frauenarzt Dr. Sibelius, Filmportal.de. Viitattu 24.3.2016. ==Lähteet== Luokka:Saksalaiset draamaelokuvat Luokka:Vuoden 1962 saksalaiset elokuvat Luokka:Elokuvat terveydenhoidosta